शुक्रबार प्रदर्शनमा तीन फिल्म
यो साता नेपाली फिल्म 'फूलबारी'सँगै दुई विदेशी फिल्म प्रदर्शनमा आएका छन् । हलिउड फिल्म 'एन्टम्यान एन्ड दि वास्प क्वान्टुमेनिया' र बलिउड फिल्म 'शेहजादा' एकसाथ प्रदर्शनमा आएका दुई फिल्म हुन् । 
काठमाडौँ — यो साता नेपाली फिल्म 'फूलबारी'सँगै दुई विदेशी फिल्म प्रदर्शनमा आएका छन् । हलिउड फिल्म 'एन्टम्यान एन्ड दि वास्प क्वान्टुमेनिया' र बलिउड फिल्म 'शेहजादा' एकसाथ प्रदर्शनमा आएका दुई फिल्म हुन् । रामबाबु गुरुङ निर्देशित 'फूलबारी'को बिहीबार मात्रै पत्रकार सम्मेलन गरी प्रिमियर गरिएको थियो । फिल्मका प्रमुख कलाकार, विपिन कार्की, दयाहाङ राई, प्रियंका कार्की, शिल्पा मास्कलगायतका प्रमुख कलाकार प्रिमियरमा उपस्थित थिए । कमल किशोर मल्पानीको कथा र कन्सेप्टमा बनेको फिल्मलाई उपेन्द्र सुब्बाले लेखेका हुन् र मनिष ढकालले निर्माण गरेका हुन् । एक्सन विधामा बनेको 'एन्टम्यान एण्ड दि वास्प क्वान्टुमेनिया'लाई पेटन रिडले निर्देशन गरेका हुन् । रोहित धवन निर्देशित 'शेहजादा'मा मनिषा कोइराला, कार्तिक आर्यन र कृति सेननको अभिनय छ । यो फिल्म दक्षिण भारतीय फिल्म 'अला बैकुण्ठपुरमलो'को हिन्दी रिमेक हो । 